OpenLLM-France/wikimedia huggingface dataset:
# Baen-Ballon

Baen-Ballon :
| Ar maerdi. ||
| Anv gallaouek | Bein |
| Anv gallek (ofisiel) | Bains-sur-Oust |
| Bro istorel | Bro-Gwened |
| Melestradurezh ||
| Departamant | Il-ha-Gwilen |
| Arondisamant | Redon |
| Kanton | Redon |
| Kod kumun | 35013 |
| Kod post | 35600 |
| Maer Amzer gefridi | Daniel Barre 2020-2026 |
| Etrekumuniezh | Redon tolpad-kêrioù |
| Bro velestradurel | Bro Redon |
| Lec'hienn Web | https://www.bainssuroust.fr/ |
| Poblañsouriezh ||
| Poblañs | 3 500 ann. (2020) |
| Stankter | 78 ann./km² |
| Douaroniezh ||
| Daveennoù lec'hiañ | 47° 42′ 16″ Norzh 2° 04′ 13″ Kornôg / 47.7044444444, -2.07027777778 |
| Uhelderioù | kreiz-kêr : 60 m bihanañ 0 m — brasañ 89 m |
| Gorread | 44,63 km² |
| Baen-Ballon ||
| kemmañ |
Baen-Ballon (Bains-sur-Oust e galleg) a zo ur gumun eus Breizh e Kanton Redon e departamant Il-ha-Gwilen.

## Anv

* Marteville & Varin (warlec'hien Ogée), 1843 : "aquae Rothonae, sub invocatione sancti Joannis-Baptistae"
* Erwan Vallerie (1995) : "Baiocum, 1092; de Balneo, 1238; Baeng, 1330; Bains, 1487; Baign, 1516; Bins, 1654; Bains, 1779"
* Embannadurioù Flohic (2000) : " ... en 834 ... "antiqua ecclesia Bain". "Ar barrez a zo anvet "ecclesia de Balneo" e 1238, ha goude "aquae Rothone". Eno emañ parrezioù Baen, Redon, Santez-Maria, Kornon ... ha marteze Glenneg".
* Hervé Abalain (2000) : "Bain e 834; Baiocum e 1092 < balneum, "kouronk"; an anv e stumm unander e 834".

## Ardamezioù

en gul e beul en erminoù hebiaet gant daou c'hadvouc'hal en aour kein ouzh kein; e gab gwriet en glazur karget gant teir steredenn en aour
* ar peul en erminoù evit Breizh
* bouc'hili e koun trec'h Nevenoe
* stered evit kehelerezh Itron-Varia

## Istor
### XV$^{vet}$ kantved

* E 1449 e voe lakaet ar barrez en Eskopti Redon, bet savet e miz Even ha diskaret e miz Kerzu.

### XIX$^{vet}$ kantved
#### Brezel Gall-Prusian eus 1870

* Mervel a reas pevarzek gwaz eus ar gumun.

### XX$^{vet}$ kantved
#### Brezel-bed kentañ

* Mervel a reas 123 gwaz abalamour d'ar brezel hervez monumant ar re varv, da lâret eo 4,63 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas unnek den eus ar gumun abalamour d'ar brezel, tri anezhe a oa tud nann-soudard.

## Monumantoù ha traoù heverk

* Delwenn Nevenoe.
* Iliz katolik ha kalvar.
* Maen ar Re Varv.
* Delwenn Nevenoe.
* Iliz katolik Sant Yann-Vadezour.
* Ar c'halvar.
* Koun-lec'h Nevenoe, ul lec'h arz a-vremañ digoret d'ar 26 a viz Mae 2018 war al lec'h sañset bezañ hini Emgann Ballon, daou gilometr diouzh kreizh-kêr, hent Anast.
* Monumant ar re varv.

## Emdroadur ar boblañs 1962-2012

Niver a annezidi

## Tud
### Ardamezeg familhoù

| Lambart | Aotrounez la Ferrière ha la Provostais. "en gul e leonerez nijant en argant" menegioù eus 1481 da 1536 (PPC) |

## Liammoù diavaez

a vo kavet e Wikimedia Commons.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)B.A. Pocquet du Haut Jussé, "Les papes et les ducs de Bretagne", pajennoù 467 ha 468
* ↑ (fr)Memorial Genweb
* 1 2 (fr)Monumant ar re varv - Memorial GenWeb
# Baeopogon

Baeopogon :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Pycnonotidae |
| Anv skiantel ||
| Baeopogon Heine, 1860 ||
| D'ar vevoniezh e tenn ar pennad-mañ. ||
Baeopogon a zo ur genad e rummatadur an evned, krouet e 1860 gant an evnoniour alaman Ferdinand Heine (1809-1894).

## Spesadoù hag an isspesadoù anezhe

Daou spesad bulbuled a ya d'ober ar genad :
* Baeopogon clamans,
* Baeopogon indicator
** B. i. indicator ha leucurus.
O kavout a reer e takadoù 'zo eus Afrika ar C'hornaoueg hag ar C'hreiz, daou (2) isspesad en holl.

## Notennoù ha daveennoù

* ↑ (en) Roadennoù IOC World Bird List diwar-benn Pycnonotidae/Baeopogon (lennet e-barzh d'ar 6 a viz Mezheven 2019).
a vo kavet e Wikimedia Commons.
# Baeza

Baeza zo un anv-lec'h spagnolek.

## Lec'hioù

* Baeza, e Proviñs Napo, en Ecuador.
* Baeza, kêr ha kumun e Proviñs Jaén (Spagn), en Andalouzia, e Spagn.

## Tud

* Acario Cotapos Baeza, sonaozour chileat.
* Rodrigo Nuño Baeza, barzh italian.

## Istor

* Taifa Baeza, rouantelezh vuzulmat berrbad (1224--26) en Al-Andalus.

## Pennadoù kar

* Baez
* Báez
# Charlotte von Preußen (1831-1855)

Charlotte von Preußen pe Friederike Luise Wilhelmine Marianne Charlotte von Preußen (21 a viz Even 1831 – 30 a viz Meurzh 1855), a oa ur briñsez alaman, eus an tiegezh Hohenzollern, deuet da vout, dre hec'h eured, dugez Sachsen-Meiningen.

## He buhez

Ganet e oa e kastell Schönhausen, e-tal Berlin, ha hi merc'h henañ ar priñs Albrecht von Preußen (1809-1872) ha d'e bried izelvroat Marianne van Oranje-Nassau (1810-1883).
En 1850, un toullad mizioù goude torret dimeziñ he zud, ec'h euredas Charlotte, e Charlottenburg, d'ar priñs Georg, mab da zug Sachsen-Meiningen. Un eured a garantez e oa,
Gant he mamm e voe profet dezhi ur genkiz war lez lenn Como, anvet villa Carlotta en enor dezhi. E-pad pemp bloaz e vevas an dud yaouank e Berlin ha Potsdam, ha goude e Meiningen.
Sevel a reas a-du gant addimezién morganatek he zad da Rosalie von Rauch. Sonerez donezonet e oa, ha kenteliet e veze gant Julius Stern. Sevel a reas-hi ton-bale rejimant ar warded, Geschwindmarsch Niverenn 55 hag un ton bale turk anvet Defilemarsch für türkische Musik Niverenn 62.

## Eured ha bugale

Dimeziñ a reas da Georg II von Sachsen-Meiningen, dug Sachsen-Meiningen.
Pevar bugel he doe:
* Bernhard III (1851–1928), dug Sachsen-Meiningen, dimezet e 1878 d'e geniterv Charlotte von Preußen (1860-1919)
* Georg Albrecht (1852–1855), marvet da 3 bloaz, a-raok e vamm,
* Maria Elisabeth (1853–1923), sonaozourez,
* ur mab, marv-ganet e 1855.

## He marv

Mervel a reas er gwilioud da 24 bloaz e Meiningen, tri miz goude marv he mab Georg Albrecht. Beziet e voe e Meiningen. Tri bloaz goude ec'h addimezas an intañv d'he c'heniverv Theodora von Hohenlohe-Langenburg (1839-1872), abalamour, evit-doare, da reiñ ur vamm d'e vugale.
# Charlotte von Hagn

Charlotte von Hagn a oa un aktourez alaman e rouantelezh Bavaria en XIX$^{vet}$ kantved. Ganet e oa bet e München e 1809 ha mont a reas da anaon eno e 1891.

## He buhez

Merc'h e oa Charlotte d'ar marc'hadour Carl von Hagn, ha d'e bried, Josepha Schwab. C'hoar e oa d'al livour Ludwig von Hagn, yaouankoc'h.
Kregiñ a reas gant ar c'hoariva e lez ar roue e 1828, ha berzh a reas. Goude-se e c'hoarias pezhioù Friedrich Schiller dreist-holl er Burgtheater e Vienna, e Dresden, Berlin, Budapest.
Un darempred a garantez he devoe gant Franz Liszt a lavare anezhi e oa serc'h da zaou roue. Un darempred all he devoa bet moarvat eta gant roue Bavaria Ludwig Iañ Bavaria.
E 1848 e timezas da Alexander von Oven hag e paouezas gant ar c'hoariva. Met torret e voe an dimeziñ e 1851.

## Poltred

Ar roue Ludwig Iañ Bavaria a roas urzh da Joseph Karl Stieler, livour al lez, d'he foltrediñ, ha war ziskouez emañ an oberenn e Poltredaoueg ar gened, e kastell Nymphenburg, ma'z eus dastumet 36 poltred eus itronezed a renk uhel eus kêr München, brudet-bras o c’hened. E 1828 eo e voe graet ar poltred anezhi. Livet eo e dilhad Thekla, merc'h Wallenstein er pezh Wallenstein, gant Friedrich von Schiller.
a vo kavet e Wikimedia Commons.
# Charlotte von Hessen-Homburg

Charlotte Dorothea Sophie Hessen-Homburg pe Charlotte Dorothea Sophie von Hessen-Homburg (ganet e 1672 en Kassel; marvet e 1738 en Weimar) a oa ur briñsez eus Hessen-Homburg deuet da vout dugez Saks-Weimar dre zimeziñ da Johann Ernst III von Sachsen-Weimar.
Charlotte a oa merc'h henañ al Landgrav Friedrich II von Hessen-Homburg (1633–1708), hag e eil pried, Luise Elisabeth (1646–1690), ur verc'h da Jacob Kettler, dug Kourland.
# Charlotte von Hessen-Kassel (1627–1686)

Charlotte von Hessen-Kassel (* 1627 en Kassel; †1686 en Heidelberg), a oa priñsez-dilennerez Pfalz, pried da Karl Ludwig von der Pfalz ha mamm da Liselotte von der Pfalz.
# Charlotte de Valois

Charlotte de Valois, ganet e 1446 ha marvet e 1477, a oa ur briñsez c'hall, merc'h vastard da Charlez VII, Roue Bro-C'hall, ha d'e serc'h Agnès Sorel.
Dimeziñ a reas e 1462, da 16 vloaz, da Jacques de Brézé. Ur mab o doe, Louis de Brézé, a zimezas da Diane de Saint-Vallier, anavezetoc'h evel Diane de Poitiers.
Lazhet e voe gant un taol kleze digant he fried e merouri la Couronne à Rouvres (Eure-et-Loir), d'ar 1añ a viz Even 1477, p'en devoa he c'havet etre divvrec'h ur skoedour.
# Charlotte von Preußen (1860-1919)

Charlotte von Preußen (24 a viz Gouere 1860, Postdam - 1añ a viz Here 1919, Baden-Baden), priñsez a Brusia hag Alamagn, a zimezas d'an dug Bernhard III von Sachsen-Meiningen (1851-1928).
# Charlotte von Mecklenburg-Strelitz

Sophie Charlotte von Mecklenburg-Strelitz (19 Mae 1744 – 17 Du 1818) a oa pried da George III (1738–1820), roue Bro-Saoz. Merc'h yaouankañ Karl Iañ von Mecklenburg-Strelitz, priñs Mirow 1707–1752) hag e bried Elisabeth Albertine von Sachsen-Hildburghausen (1713–1761) e oa.
Skoazell a roas d'ar sonerien Johann Christian Bach ha Mozart. Troet e oa gant al liorzhoù ha sevel a reas Kew Gardens.
Pemzek bugel he doe, trizek anezho a yeas betek o oad gour.
| Anv | Ganet | Marvet | Notennoù |
| George IV | 12 Eost 1762 | 26 Mezheven 1830 | Dimezet e 1795 da Caroline von Braunschweig-Wolfenbüttel ; bugale o doe. |
| Frederick, Dug York hag Albany | 16 Eost 1763 | 5 Genver 1827 | Dimezet e 1791 da Friederike Prusia ; bugel ebet dezho. |
| William IV ar Rouantelezh-Unanet | 21 Eost 1765 | 20 Mezheven 1837 | Dimezet e 1818 da Adelheid von Sachsen-Meiningen ; bugale dezho, hogen mervel a rejont holl. |
| Charlotte Augusta Matilda | 29 Gwengolo 1766 | 6 Here 1828 | Dimezet e 1797 da Friedrich Iañ Württemberg, roue Württemberg ; divugel. |
| Edward Augustus, dug Kent ha Strathearn | 2 Du 1767 | 23 Genver 1820 | Dimezet e 1818 d'ar briñsez Victoria von Sachsen-Coburg-Saalfeld ; bugale o doe, hag unan anezho e voe ar rouanez Victoria) |
| Augusta Sophia ar Rouantelezh-Unanet | 8 Du 1768 | 22 Gwengolo 1840 | |
| Elizabeth Breizh-Veur | 22 Mae 1770 | 10 Genver 1840 | Dimezet e 1818 da Frédéric, landgraf (dug) Hessen-Homburg ; divugel. |
| Ernst August Iañ Hannover, Dug Cumberland ha Teviotdale, ha Roue Hannover goude | 5 Mezheven 1771 | 18 Du 1851 | Dimezet e 1815 da Friederike von Mecklenburg-Strelitz ; bugale o doe. |
| Augustus Frederick Sussex | 27 Genver 1773 | 21 Ebrel 1843 | (1) Dimezet a-enep lezenn ar Royal Marriages Act (1772) da Augusta Murray ; bugale o doe; torret e voe an dimeziñ e 1794 (2) Addimezet e 1831 da The Lady Cecilia Buggins (Dugez Inverness diwezhatoc'h) ; divugel. |
| Adolphus, dug Cambridge, dug Cambridge | 24 C'hwevrer 1774 | 8 Gouere 1850 | Dimezet e 1818 da Auguste von Hessen-Kassel ; bugale o doe. |
| Mary, dugez Gloucester hag Edimbourg | 25 Ebrel 1776 | 30 Ebrel 1857 | Dimezet e 1816 da William Frederick, dug Gloucester hag Edimborough ; divugel. |
| Sophia ar Rouantelezh-Unanet | 3 Du 1777 | 27 Mae 1848 | Dzimez ha divugel (ent-ofisiel). |
| Octavius Breizh-Veur | 23 C'hwevrer 1779 | 3 Mae 1783 | |
| Alfred Breizh-Veur | 22 Gwengolo 1780 | 20 Eost 1782 | |
| Amelia ar Rouantelezh-Unanet | 7 Eost 1783 | 2 Du 1810 | Dizimez ha divugel. |

## Poltredoù

* Charlotte von Mecklenburg-Strelitz
* Gant he merc'h henañ Charlotte Augusta Matilda
* An teir c'hoar ha priñsezed, Charlotte Augusta Matilda, Augusta Sophia hag Elizabeth, gant Thomas Gainsborough (1784)
* Poltred gant Benjamin West
* Poltred e 1779 gant Joshua Reynolds.
* Poltred gant Thomas Lawrence (1789–1790)

## Pennadoù kar

* Queen Charlotte
# Charlotte von Preußen (1798-1860)

Charlotte Prusia, pe Charlotte von Preußen en alamaneg, pe Aleksandra Fyodorovna Rusia e ruseg (1798-1860), a oa ur briñsez alaman deuet da vout impalaerez Rusia dre zimeziñ.

## He buhez

Merc'h e oa da Friedrich Wilhelm III, roue Prusia, ha d'e bried Luise von Mecklenburg-Strelitz.

## Dimeziñ

Dimezet e oa d'an tsar Nikolaz Iañ.
# Charlotte von Hessen

Charlotte von Hessen zo anv meur a briñsez eus Hessen, en Alamagn.

## Tud
### XVIIvet kantved

* Charlotte von Hessen-Kassel (1627–1686), priñsez-dilennerez ar Pfalz
* Charlotte Amalie von Hessen-Kassel (1650-1714)
* Charlotte von Hessen-Eschwege (1653-1708)
* Charlotte von Hessen-Homburg (1672-1738), dugez Sachsen-Weimar
* Sophie Charlotte von Hessen-Kassel (1678-1749)
* Charlotte Amalie von Hessen-Wanfried (1679-1722).

### XVIIIvet kantved

* Friederike Charlotte von Hessen-Darmstadt (1698–1777),
* Christine Charlotte von Hessen-Kassel (1725–1782),
* Charlotte von Hessen-Philippsthal (1725–1798)
* Johanna Charlotte von Hessen-Philippsthal (1730–1799)
* Charlotte Amalie von Hessen-Philippsthal (1730–1801)
* Charlotte von Hessen-Darmstadt (1755–1785), dugez Mecklenburg-Strelitz

### XIXvet kantved

* Marie Luise Charlotte von Hessen-Kassel-Rumpenheim (1814–1895)
* Elisabeth Charlotte Alexandra von Hessen-Kassel (1861–1955)

### XXvet kantved

* Dorothea Charlotte Karin von Hessen (* 1934)
# Charlotte von Hessen-Darmstadt (1755–1785)

Charlotte Hessen-Darmstadt, en alamaneg Charlotte von Hessen-Darmstadt (1755–1785) a oa merc'h da Georg Wilhelm von Hessen-Darmstadt (1722–1782) ha d'e bried Maria Luise Albertine zu Leiningen-Dagsburg-Falkenburg (1729–1818). He zad a oa mab da Ludwig VIII von Hessen-Darmstadt, ha d'ar gontez Maria Louise Albertine von Leiningen-Falkenburg-Dagsburg; he mamm a oa merc'h d'ar c'hont Christian Karl Reinhard von Leiningen-Dagsburg.
C'hoar e oa da Friederike von Hessen-Darmstadt (1752–1782), dimezet da Karl II, Dug Mecklenburg-Strelitz (1741–1816). Hennezh a oa gouarnour rouantelezh Hannover evit e vreur-kaer George III, a oa roue Bro-Saoz ha roue Hannover war un dro. Prometet e oa bet dorn Charlotte da Peter Friedrich Wilhelm, dug Oldenburg, met ar paotr ne oa ket yac'h e spered, se zo kaoz ne zimezas ket Charlotte dezhañ, ha plac'h yaouank e oa c'hoazh da 28 bloaz. E 1782 avat e varvas he c'hoar Friederike er gwilioud. Daou vloaz goude, e 1784, e timezas Charlotte d'he breur-kaer intañv. Bloaz goude e varvas Charlotte, da 30 vloaz evel he c'hoar, goude ur gwilioud poanius, ha genel ur mab. Dilezel e garg a reas he fried neuze da sevel e vugale: ar pemp chomet bev eus an dek en doa bet gant ar c'hoar henañ Friederike, hag an hini en doa bet gant ar c'hoar yaouankañ Charlotte.

## Ur mab

Ur mab he doe:
* Karl II, dug Mecklenburg (1785–1837), a voe jeneral prusian, a oa hantervreur d'ar Rouanez Luise.
# Auguste Drapiez

Pierre Auguste Joseph Drapiez, bet ganet d'an 28 a viz Eost 1778 e Lille (Norzh a vremañ, Bro-C'hall) hag aet da Anaon d'an 28 a viz Kerzu 1856 e Brusel (Belgia), a oa un naturour belgiat.
Gant e genseurted — al louzawour gall Jean-Baptiste Bory de Saint-Vincent (1778-1846) hag ar c'himiour belgiat Jean-Baptiste van Mons (1765-1842) — e kemeras perzh en Annales générales de Sciences physiques a voe gouestlet ar c'hwec'h levrenn anezhe (embannet adalek 1819 betek 1821) da Skiantoù an Natur.
Da goulz Rouantelezh Unanet an Izelvroioù e voe unan eus pemp diazezer Kruidtuin (Brussel) (Liorzh-louzawouriezh Brusel) e Sint-Joost-ten-Node.

## Listenn al laboused studiet gantañ

* M
    Microhierax fringillarius
* P
    Petroica rodinogaster, pig-spern beg tev (Lanius tigrinus)

## Notennoù ha daveennoù

* ↑ A-gevret gant Pierre Corneille van Geel, Joseph van Volden de Lombeke, Louis de Wellens van ten Meulenberg ha Jean-Baptiste Meeus-Wouters.
# Auguste Dupouy

Auguste Dupouy (29 a viz Du 1872 e Konk-Kerne - 12 a viz Ebrel 1967 e Kemper) a oa kelenner ha skrivagner.
Mab da renerien ur fritur staliet e Sant-Wennole e oa hag e lise Brest e tapas e vachelouriezh. Mont a reas da Bariz d'ober e studi en École normale supérieure. Labourat a reas evel kelenner war al lizhiri klasel e meur a lec'h : Kemper, Angers, Reims, Rouen, Vanves, hag el lise Louis-le-Grand e Pariz, evit echuiñ e 1937 da vat.
Ouzhpenn sevel arnodskridoù war al lennegezh e skrivas ur bern pennadoù e kelaouennoù hag un hanter-kant bennak a levrioù, romantoù, studiadennoù, barzhonegoù, darn anezho o tennañ da Vreizh. Distreiñ a reas da Vreizh e 1947. War dachenn ar mennozhioù e tiskoueze bezañ stag ouzh ar Republik gall hag ouzh sevenadur Breizh war un dro hag ober a rae rendael d'ar vroadelourien vreizhat. Ur mare kalet e voe an Eil Brezel-bed evitañ, pa gollas e zaou vab ennañ.
Skrivañ a reas pennadoù evit La Dépêche de Brest et de l'Ouest, La Démocratie nouvelle, ha kelaouennoù all c'hoazh evel La Bretagne touristique, savet gant Octave-Louis Aubert.
A-hed e vuhez hir en deus graet anaoudegezh gant Bretoned illur a bep seurt, evel Anatol ar Braz, Charlez ar Govig, Alfred Guillou, Jean-Julien Lemordant, Charles Chassé, Tangi Malmanche, Taldir, Mathurin Méheut, Henri Queffélec, Pêr-Jakez Heliaz.
Beziet e voe e Sant-Wennole, er Vro Vigoudenn.

## Oberennoù

* Partances, barzhonegoù, 1905
* A. de Vigny, 1913
* France et Allemagne: littératures comparées, 1913
* Pêcheurs bretons, 1919
* Le Port de Rouen, 1920
* L'Affligé, 1922
* Brest et Lorient, 1922
* Le Chemin de ronde, 1923
* Rome et les lettres latines, 1924, 1946
* Les peintres de Bretagne, 1924
* La paix des champs, 1925
* Gallus, 1928
* Horace, 1928
* Le Breton Yves de Kerguelen, 1929
* Carmen de Mérimée, 1930
* L'Homme de la Palud, 1931
* Histoire de Bretagne, 1932
* Face au couchant : Brest, la côte et les îles, 1934
* Marlène, 1935 (adembannet evel On l'appelait Marlène ou Un amour bigouden, Editions de la Cité, 1972; La Découvrance, 2006,[ISBN 978-2-84265-419-1]
* Charcot, 1938
* La Basse Bretagne, 1940
* La Bretagne intellectuelle et littéraire, e-barzh Visages de la Bretagne (1941).
* Chants de la traversée (barzhonegoù), 1942
* Géographie des lettres françaises, 1942
* Elvire inspiratrice de Lamartine, 1944
* La poésie de la mer dans la littérature française, 1947
* Michelet en Bretagne. Son Journal inédit d'août 1831, 1947.
* Au pays bigouden. Brodeurs, brodeuses, broderies, 1947
* Au Pays breton : la Cornouaille, 1950
* Penmarc'h, 1951
* Costumes bretons, 1951
* Souvenirs d'un pêcheur en eau salée, 1953
* La Pêche maritime et le pêcheur en mer, 1955
* Saint Guénolé Penmarc'h, 1956
* Penmarc'h en pays bigouden, 1958
* Les Romans de l'histoire de France, skrivet asambles gant Henry Dupuy-Mazuel, embannet etre 1932 ha 1959

## Liamm diavaez

* Association des amis d'Auguste Dupouy
# Auguste Ferdinande Aostria

Auguste Ferdinande von Österreich, pe Augusta Ferdinanda d'Asburgo-Toscana en italianeg (1825–1864), a oa arc'hdugez Aostria ha priñsez Toskana.
Merc'h e oa da Leopoldo II Toskana, dug-meur Toskana, ha da Maria Anna von Sachsen (1799–1832).

## Dimeziñ

Dimeziñ a reas en 1844 da Luitpold von Bayern (1821-1912)Luitpold von Wittelsbach, mab d'ar roue Ludwig Iañ Bavaria ha d'e bried Therese von Sachsen-Hildburghausen (1792-1854).
Pevar bugel o doe.
* Ludwig III von Bayern (1845–1921), Roue Bavaria
** dimezet e 1868 da Marie Therese von Österreich-Este (1849–1919)
* Leopold von Bayern (1846–1930)
** dimezet e 1873 da Gisela von Österreich (1856–1932)
* Therese von Bayern (1850–1925)
* Arnulf von Bayern (1852–1907)
** dimezet e 1882 da Therese von Liechtenstein (1850–1938)
# Auguste Hyacinthe Debay

Auguste Hyacinthe Debay, bet ganet d’an 2 a viz Ebrel 1804 e Naoned hag aet d’an Anaon d’ar 24 a viz Meurzh 1865 e Pariz, a oa ur c’hizeller hag ul livour breizhat.

## Un nebeud oberennoù

* An itron Félix Crucy, Mirdi an Arzoù-Kaer e Naoned
* Lazhidigezh ar c'hoarezed La Métairie e Naoned e 1793 (1838), Kastell Duged Breizh, Naoned.
* Talenn an iliz Saint-Étienne-du-Mont e Pariz.

## Liammoù diavaez

a vo kavet e Wikimedia Commons.
# Auguste Charlotte von Kielmannsegge

Auguste Charlotte von Kielmannsegge ( 1777 - 1863 Dresden) a oa ur gontez alaman hag ur spierez implijet gant Napoleone Buonaparte.
Auguste Charlotte, kontez Kielmannsegge, a oa ganet d'an 18 a viz mae 1777 e kastell Hermsdorf e-kichen kêr Dresden, kêrbenn priñselezh Sachsen (a zeuas da vout Rouantelezh Sachsen adalek 1806), ha marvet d'ar 26 a viz Ebrel 1863 e Plauen e-kichen Dresden ivez. Eus un tiegezh uhel e oa, tomm ouzh Bro-C'hall. Dugez Courlande a ginnigas anezhi d'an impalaer gall hag adal 1809 e spias evitañ.
He zad, Peter August von Schönberg, a oa marichal ar palez e lez Dilenner Sachsen. Emzivadez da zek vloaz, savet e voe gant he mamm-gozh hag ur c'houarnerez kozh, a stummas he zemz-spered aotrounius ha kalet.
# Auguste Comte

Isidore Marie Auguste François Xavier Comte, bet ganet d'an 19 a viz Genver 1798 e Montpellier ha marvet d'ar 5 a viz Gwengolo 1857 e Pariz (Bro-C'hall) a oa ur prederour gall.
Bras eo bet e levezon war an emsavioù politikel en Europa ((Bro-Saoz, Portugal, Rusia) , en Amerika ( Brazil, Mec'hiko, Chile, Stadoù-Unanet ), hag ivez e Turki.
# Auguste Karoline von Braunschweig-Wolfenbüttel

Auguste Karoline von Braunschweig-Wolfenbüttel (1764-1788) a oa ur briñsez alaman, eus dugelezh Braunschweig-Wolfenbüttel. Ganet e oa e Braunschweig, ha hi ar bugel henañ eus seizh bugel he zud, Karl Wilhelm Ferdinand von Braunschweig-Wolfenbüttel hag Augusta Charlotte von Hannover. He mamm a oa c'hoar da George III, roue Breizh-Veur. He c'hoar Caroline von Braunschweig-Wolfenbüttel a zimezo d'o c'henderv George IV.
E miz Here 1780, da 15 vloaz, e timezas da Friedrich, niz da Karl II, dug Württemberg.

## Dimeziñ ha bugale

Dimeziñ eure e miz Here 1780 da Friedrich Iañ Württemberg a-raok na voe anvet da zug . Pevar bugel o doe:
* Wilhelm Friedrich Karl (1781–1864), roue Württemberg
    dimezet e 1816 da Katharina Pawlowna (1788–1819)
* Friederike Katharina Sophie Dorothea (1783–1835)
    dimezet e 1807 da Jérôme Bonaparte (1784–1860)
* Augusta Sophia Dorothea Maria (1783–1784), marvet da ur bloaz
* Paul Friedrich Karl August (1785–1852)
    dimezet e 1805 sa Charlotte von Sachsen-Hildburghausen (1787–1847)

## He marv

Anvet e oa bet he fried da c'houarnour Finland. Eno e c'hanas he fevar bugel hag e varvas da 24 bloaz. Addimeziñ a reas Friedrich d'ar briñsez saoz Charlotte Augusta Matilda.
# Auguste Boissonneau

Auguste Boissonneau, bet ganet d'ar 26 a viz Gouere 1802 e Saumur (Maine-et-Loire, Bro-C'hall) hag aet da Anaon d'ar 7 a viz Gouere 1883 e Pariz (Bro-C'hall), a oa un amailher-gwerer, evnoniour ha naturour gall.
Roet e voe e anv d'ur genad — Boissonneaua — ha d'ur spesad evned — Pseudocolaptes boissonneautii — da zougen bri dezhañ.

## Listenn al laboused studiet gantañ
### Spesadoù

* A
    Arremon assimilis, Atlapetes albofrenatus, pallidinucha, schistaceus,
* B : Buthraupis eximia,
* C
    Chalcostigma heteropogon, Chlorornis riefferii, Coeligena bonapartei, torquata, Colaptes rivolii, Cotinga nattererii,
* D
    Diglossa lafresnayii, Dubusia taeniata,
* E : Ensifera ensifera,
* L : Lafresnaya lafresnayi,
* M
    Macroagelaius subalaris, Myioborus ornatus, Myiotheretes fumigatus,
* O : Oxypogon guerinii,
* P : Pipreola riefferii,
* R : Ramphomicron microrhynchum,
* T
    Tangara labradorides, vassorii.

## Notennoù ha daveennoù

* ↑ Ober a reer gant ar berradur Boissonneau e metoù al loenoniezh.
# Auguste Boncors

Auguste Boncors, ganet e Rostrenenn d'ar 25 a viz Mae 1905 ha marvet e Sant-Wenn d'ar 27 a viz Eost 1971, a oa ur skrivagner breizhat gallek hag un drouiz anavezet evel Eost pe Eostig Bongorz, ha skrivañ a rae ivez evel Potr Rostren hag Aogust Bongorz.
Skoliet e voe e skolaj Kampostal e Rostrenen, ha goude e skolaj Saint-François e Kintin, ma voe skarzhet dre ma vije bet kavet noazh en un arc'h. Eus ur skol gatolik e Sant-Brieg (Sant-Charlez?) e voe skarzhet ivez evel skoliad disentus.
E miz Eost 1943 e voe diskuliet ha harzet gant ar Gestapo, kaset d'an STO, ha goude da Auschwitz, Buchenwald, Dora ha Niederhausen (Tirol). Pa zistroas ac'hano e kavas labour e ti Renault e Pariz ma taremprede Kêr Vreizh.
Beziet eo e bered Rostrenen, e-kichen bez Armand Robin.

## Oberennoù

* Requiem Aeternam ha Résurrection de Sapho ;
* Odes triomphales, div lodenn, entre 1937 ha 1939 ;
* Chant national à Guynemer, 1938 ;
* Trois Orphées aux enfers, gant Ronan Pichery-Abroc'hell ha François Jaffrennou-Taldir, 1952.
* Klotennou Klod-Heol, Poèmes Solaires, Rakskrid gant Ronan Pichery-Abrochell, embannadurioù Le Cercle de Brocéliande, trede trimiziad 1953.
# Benavente (Zamora)

Benavente zo ur gumun eus proviñs Zamora e Spagn.
# Bene Vagienna

Bene Vagienna (Bene e piemonteg) zo ur gumun eus Italia, e proviñs Cuneo, e rannvro Piemonte.